HU Az Európai Unió Hivatalos Lapja L 308/3

A BIZOTTSÁG 1146/2014/EU RENDELETE

(2014. október 23.)

a 396/2005/EK európai parlamenti és tanácsi rendelet II., III., IV. és V. mellékletének a bizonyos termékekben, illetve azok felületén található antrakinon, benfluralin, bentazon, brómxinil, klórtalonil, famoxadon, imazamox, metil-bromid, propanil és kénsav maradékanyag-határértéke tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 5. cikke (1) bekezdésére, 14. cikke (1) bekezdésének a) pontjára, 18. cikke (1) bekezdésének b) pontjára, valamint 49. cikkének (2) bekezdésére,

mivel:

(1) A bentazon, a brómxinil, a klórtalonil, a famoxadon és az imazamox tekintetében a 396/2005/EK rendelet II. melléklete és III. mellékletének B. része maradékanyag-határértékeket (a továbbiakban: MRL-ek) állapított meg. A benfluralin és a propanil tekintetében az említett rendelet III. mellékletének A. része határozott meg MRL-eket. Az antrakinon, a metil-bromid és a kénsav tekintetében a 396/2005/EK rendelet nem határozott meg MRL-eket, és mivel ezek a hatóanyagok nem szerepelnek a szóban forgó rendelet IV. mellékletében, ezért rájuk nézveaz említett rendelet 18. cikke (1) bekezdésének b) pontjában megállapított 0,01 mg/kg alapértéket kell alkalmazni.

(2) Az antrakinon tekintetében érvényben lévő MRL-ekkel kapcsolatban az Európai Élelmiszerbiztonsági Hatóság (a továbbiakban: Hatóság) az említett rendelet 12. cikke (1) bekezdésének megfelelően indokolással ellátott véleményt adott ki (2). Az antrakinonnak a 91/414/EGK tanácsi irányelv (3) I. mellékletébe történő felvétele megtagadásáról a 2008/986/EK bizottsági határozat (4) rendelkezett. Mivel az antrakinon használata többé nem engedélyezett az Unióban, továbbá harmadik országtól sem érkezett annak engedélyezett használatára vonatkozó bejelentés, helyénvaló ezeket az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén megállapítani.

(3) A benfluralin tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt adott ki (5). A Hatóság a saláta, az endívia, a rukkola, a cikóriasaláta, a (friss, hüvelyes és friss, hüvely nélküli) bab, a (friss, hüvely nélküli és friss, hüvelyes) borsó a lencse, a (száraz) bab, a (száraz) borsó, a napraforgómag, a repcemag, a szemes árpa, a szemes búza és a cikóriagyökér tekintetében az MRL-ek csökkentését javasolta. A Hatóság egyes termékek tekintetében a jelenleg érvényes MRL-ek megtartását ajánlotta. A Hatóság megállapította, hogy a fokhagyma, a paradicsom, az uborka, a dinnye és a földimogyoró tekintetében meghatározott MRL-ekkel kapcsolatban nem állt rendelkezésre információ, és a kockázatkezelők részéről további vizsgálatra van szükség. Az ezekre az árukra vonatkozó MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén kell megállapítani.

(4) A bentazon tekintetében érvényben lévő MRL-ekkel kapcsolatban a Hatóság a 396/2005/EK rendelet 12. cikke (2) bekezdésének megfelelően, az említett rendelet 12. cikkének (1) bekezdésével összefüggésben, indokolással ellátott véleményt (6) adott ki. A Hatóság a maradékanyag meghatározásának módosítását javasolta. A Hatóság a fokhagyma, a mogyoróhagyma/salotta, a fűszernövények, a (friss, hüvely nélküli) bab, a (friss, hüvely nélküli és hüvelyes) borsó, a földimogyoró, a köles, a szárnyasok (húsa, zsírja, mája) és a madártojások tekintetében az MRL-ek csökkentését javasolta. A Hatóság egyes termékek tekintetében a jelenleg érvényes MRL-ek megtartását ajánlotta. A Hatóság arra a következtetésre jutott, hogy a burgonya, a póréhagyma, a gyógynövényteák (szárított levelek), a sertés (húsa, zsírja, mája és veséje), a szarvasmarhafélék (húsa, zsírja, mája és veséje), a juh (húsa, zsírja, mája és veséje), a kecske (húsa, zsírja, mája és veséje), a tehéntej, a juhtej és a kecsketej vonatkozásában egyes információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni. A Hatóság megállapította, hogy az újhagyma, az uborka, a mák és a szójabab tekintetében meghatározott MRL-ekkel kapcsolatban nem állt rendelkezésre információ, és a kockázatkezelők részéről további vizsgálatra van szükség. Az ezekre az árukra vonatkozó MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén kell megállapítani.

(5) A brómxinil tekintetében érvényben lévő MRL-ekkel kapcsolatban a Hatóság a 396/2005/EK rendelet 12. cikke (2) bekezdésének megfelelően, az említett rendelet 12. cikkének (1) bekezdésével összefüggésben, indokolással ellátott véleményt (7) adott ki. A Hatóság a maradékanyag meghatározásának módosítását javasolta. A Hatóság a fokhagyma, a vöröshagyma, a mogyoróhagyma/salotta, a csemegekukorica, a spárga, a póréhagyma és a lenmag tekintetében az MRL-ek csökkentését javasolta. A Hatóság egyes termékek tekintetében a jelenleg érvényes MRL-ek megtartását ajánlotta. A Hatóság megállapította, hogy a komló tekintetében meghatározott MRL-ekkel kapcsolatban nem álltak rendelkezésre bizonyos információk, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termék tekintetében az MRL-t a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-t felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.

(6) A klórtalonil tekintetében érvényben lévő MRL-ekkel kapcsolatban a Hatóság a 396/2005/EK rendelet 12. cikke (2) bekezdésének megfelelően, az említett rendelet 12. cikkének (1) bekezdésével összefüggésben, indokolással ellátott véleményt (8) adott ki. A Hatóság megállapította, hogy az alma, a körte, a birs, a közönséges naspolya, a japán naspolya, a kajszibarack, az őszibarack, a csemege- és borszőlő, a szamóca, az egres, a banán, a papaja, a burgonya, a sárgarépa, a zellergumó, a torma, a pasztinák, a petrezselyemgyökér, a saláta bakszakáll, a tarlórépa, a fokhagyma, a vöröshagyma, a mogyoróhagyma/salotta, az újhagyma, a paradicsom, a padlizsán, az uborka, az apró uborka, a cukkini, a dinnye, a sütőtök, a görögdinnye, a karfiol, a kelbimbó, a fejes káposzta, a zellerlevél, a petrezselyem, a (friss, hüvely nélküli és friss, hüvelyes) bab, a (friss, hüvely nélküli és friss, hüvelyes) borsó, a (friss) lencse, a spárga, a zeller, a póréhegyma, a termesztett gomba, a (száraz) bab, a (száraz) lencse, a (száraz) borsó, a (száraz) csillagfürt, a földimogyoró, a szemes árpa, a szemes zab, a szemes búza, a szemes rozs, a komló, a sertés (húsa, zsírja, mája és veséje), a szarvasmarha (húsa, zsírja, mája és veséje), a juh (húsa, zsírja, mája és veséje), a kecske (húsa, zsírja, mája és veséje), a baromfi (húsa, zsírja és mája), a tehéntej, a juhtej, a kecsketej és a madártojások tekintetében meghatározott MRL-ekkel kapcsolatban nem álltak rendelkezésre bizonyos információk, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.

(7) A famoxadon tekintetében érvényben lévő MRL-ekkel kapcsolatban a Hatóság a 396/2005/EK rendelet 12. cikke (2) bekezdésének megfelelően, az említett rendelet 12. cikkének (1) bekezdésével összefüggésben, indokolással ellátott véleményt (9) adott ki. A zab esetében az MRL-ek csökkentését ajánlotta. A Hatóság egyes termékek tekintetében a jelenleg érvényes MRL-ek megtartását ajánlotta. A Hatóság arra a következtetésre jutott, hogy repcemag, a sertés (húsa, zsírja, mája és veséje), a szarvasmarhafélék (húsa, zsírja, mája és veséje), a juh (húsa, zsírja, mája és veséje), a kecske (húsa, zsírja, mája és veséje), a baromfi (húsa, zsírja és mája), valamint a tehéntej, a juhtej, a kecsketej és a madártojások vonatkozásában egyes információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.

(8) Az imazamox tekintetében érvényben lévő MRL-ekkel kapcsolatban a Hatóság a 396/2005/EK rendelet 12. cikke (2) bekezdésének megfelelően, az említett rendelet 12. cikkének (1) bekezdésével összefüggésben, indokolással ellátott véleményt (10) adott ki. A Hatóság arra a következtetésre jutott, hogy a (friss, hüvelyes) bab, a (friss, hüvely nélküli) borsó, a (száraz) bab, a (száraz) lencse, a (száraz) borsó, a napraforgómag, a repcemag, a szójabab, a kukorica, a rizs, a sertés (húsa, zsírja, mája és veséje), a szarvasmarhafélék (húsa, zsírja, mája és veséje), a juh (húsa, zsírja, mája és veséje), a kecske (húsa, zsírja, mája és veséje), a tehéntej, a juhtej és a kecsketej vonatkozásában egyes információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.

(9) A metil-bromid tekintetében a Hatóság az említett rendelet 12. cikke (1) bekezdésének megfelelően indokolással ellátott véleményt (11) adott ki. A metil-bromidnak a 91/414/EGK irányelv I. mellékletébe történő felvétele megtagadásáról a 2008/753/EK bizottsági határozat (12) rendelkezett, és azt a 2011/120/EU bizottsági határozat (13) megerősítette. A metil-bromid engedélyezett használatára vonatkozó bejelentés harmadik országtól nem érkezett. A metil-bromidra vonatkozó alapértelmezett MRL-eket az ellenőrző laboratóriumok nem tudták számszerűsíteni, ezért az említett anyag tekintetében MRL-ek nem határozhatók meg. A metil-bromid azonban természetes úton bromidionná alakul át, amelyre vonatkozóan az ellenőrző laboratóriumok MRL-eket állapítottak meg.

(10) A propanil tekintetében érvényben lévő MRL-ekkel kapcsolatban a Hatóság a 396/2005/EK rendelet 12. cikke (2) bekezdésének megfelelően, az említett rendelet 12. cikkének (1) bekezdésével összefüggésben, indokolással ellátott véleményt (14) adott ki. A propanilnak a 91/414/EGK irányelv I. mellékletébe történő felvétele megtagadásáról a 2008/769/EK bizottsági határozat (15) rendelkezett, és azt az 1078/2011/EU bizottsági végrehajtási rendelet (16) megerősítette. Mivel a propanil használata többé nem engedélyezett az Unióban, továbbá harmadik országtól sem érkezett annak engedélyezett használatára vonatkozó bejelentés, helyénvaló ezeket az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén megállapítani. A 396/2005/EK rendelet 14. cikke (1) bekezdésének a) pontjával összefüggésben értelmezett 17. cikkének megfelelően a III. mellékletben a propanil vonatkozásában meghatározott MRL-eket ezért el kell hagyni.

(11) A kénsav tekintetében a Hatóság az említett rendelet 12. cikke (1) bekezdésnek megfelelően indokolással ellátott véleményt (17) adott ki. A kénsav 91/414/EGK irányelv I. mellékletébe történő felvételének megtagadásáról a 2008/937/EK bizottsági határozat (18) rendelkezett. A kénsav alacsony toxicitására tekintettel a Hatóság azt javasolta, hogy ne határozzanak meg MRL-eket. Célszerű ezért a kénsavat felvenni a 396/2005/EK rendelet IV. mellékletébe.

(12) A Bizottság konzultációt folytatott a növényvédő szerek maradékanyagaival foglalkozó uniós referencialaboratóriumokkal arról, hogy szükséges-e az egyes meghatározási határok kiigazítása. Az említett laboratóriumok több anyag tekintetében is arra a következtetésre jutottak, hogy bizonyos áruk vonatkozásában a technikai fejlődés következtében egyedi meghatározási határokat kell megállapítani.

(13) Az MRL-ekkel kapcsolatos megfelelő módosítások – a Hatóság indokolással ellátott véleményei alapján és a tárgy szempontjából lényeges tényezőket figyelembe véve – megfelelnek a 396/2005/EK rendelet 14. cikkének (2) bekezdésében foglalt követelményeknek.

(14) A 396/2005/EK rendeletet ezért ennek megfelelően módosítani kell.

(15) A termékek zavartalan forgalmazása, feldolgozása és fogyasztása érdekében a rendelet átmeneti intézkedéseket ír elő azokra a termékekre, amelyeket az MRL-ek módosítását megelőzően a jogszabályi előírások betartása mellett állítottak elő, valamint azokra, amelyekkel kapcsolatban igazolt, hogy a fogyasztók magas szintű védelme továbbra is biztosított.

(16) A módosított MRL-ek érvénybe lépése előtt elegendő időt kell biztosítani arra, hogy a tagállamok, a harmadik országok és az élelmiszer-ipari vállalkozások felkészülhessenek az MRL-ek módosításából fakadó új követelmények teljesítésére.

(17) Az új MRL-ek kapcsán – a Kereskedelmi Világszervezeten keresztül – kikérték az Unió kereskedelmi partnereinek véleményét, és megállapításaikat figyelembe vették.

(18) Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

ELFOGADTA EZT A RENDELETET:

1. cikk

A 396/2005/EK rendelet II., III., IV. és V. melléklete e rendelet mellékletének megfelelően módosul.

2. cikk

A 2015. május 18. előtt a jogszabályi előírások betartása mellett előállított termékekre a 396/2005/EK rendelet továbbra is az e rendeletben szereplő módosítások nélkül alkalmazandó.

3. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

A rendeletet azonban 2015. május 18-tól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2014. október 23-án. a Bizottság részéről az elnök José Manuel BARROSO

(1) HL L 70., 2005.3.16., 1. o.

(2) Európai Élelmiszerbiztonsági Hatóság; Reasoned opinion on the review of the existing maximum residue levels (MRLs) for anthraquinone, according to Article 12 of Regulation (EC) No 396/2005 (Indoklással ellátott vélemény az antrakinon maradékanyag-határértékeinek a 396/2005/EK rendelet 12. cikke szerinti felülvizsgálatáról). EFSA Journal 2012; 10(6):2761. [6. o.].

(3) A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

(4) A Bizottság 2008. december 15-i 2008/986/EK határozata a antrakinonnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról (HL L 352., 2008.12.31., 48. o.).

(5) Európai Élelmiszerbiztonsági Hatóság, 2013. Reasoned opinion on the review of the existing maximum residue levels (MRLs) for benfluralin, according to Article 12 of Regulation (EC) No 396/2005 (Indoklással ellátott vélemény a benfluralin maradékanyag-határértékeinek a 396/2005/EK rendelet 12. cikke szerinti felülvizsgálatáról). EFSA Journal 2013; 11(6):3278. [33. o.].

(6) Európai Élelmiszerbiztonsági Hatóság; Reasoned opinion on the review of the existing maximum residue levels (MRLs) for bentazone, according to Article 12 of Regulation (EC) No 396/2005 (Indoklással ellátott vélemény a bentazon maradékanyag-határértékeinek a 396/2005/EK rendelet 12. cikke szerinti felülvizsgálatáról). EFSA Journal 2012; 10(7):2822. [65. o.].

(7) Európai Élelmiszerbiztonsági Hatóság; Reasoned opinion on the review of the existing maximum residue levels (MRLs) for bromoxynil, according to Article 12 of Regulation (EC) No 396/2005 (Indoklással ellátott vélemény a brómxinil maradékanyag-határértékeinek a 396/2005/EK rendelet 12. cikke szerinti felülvizsgálatáról). EFSA Journal 2012; 10(8):2861. [41. o.].

(8) Európai Élelmiszerbiztonsági Hatóság; Reasoned opinion on the review of the existing maximum residue levels (MRLs) for cholorothalonil, according to Article 12 of Regulation (EC) No 396/2005 (Indoklással ellátott vélemény a klórtalonil maradékanyag-határértékeinek a 396/2005/EK rendelet 12. cikke szerinti felülvizsgálatáról). EFSA Journal 2012; 10(10):2940. [87. o.].

(9) Európai Élelmiszerbiztonsági Hatóság; Reasoned opinion on the review of the existing maximum residue levels (MRLs) for famoxadone, according to Article 12 of Regulation (EC) No 396/2005 (Indoklással ellátott vélemény a famoxadon maradékanyag-határértékeinek a 396/2005/EK rendelet 12. cikke szerinti felülvizsgálatáról). EFSA Journal 2012; 10(7):2835. [53. o.].

(10) Európai Élelmiszerbiztonsági Hatóság, 2013. Reasoned opinion on the review of the existing maximum residue levels (MRLs) for imazamox, according to Article 12 of Regulation (EC) No 396/2005 (Indoklással ellátott vélemény az imazamox maradékanyag-határértékeinek a 396/2005/EK rendelet 12. cikke szerinti felülvizsgálatáról). EFSA Journal 2013; 11(6):3282. [34. o.].

(11) Európai Élelmiszerbiztonsági Hatóság, 2013. Reasoned opinion on the review of the existing maximum residue levels (MRLs) for methyl bromide, according to Article 12 of Regulation (EC) No 396/2005 (Indoklással ellátott vélemény a metil-bromid maradékanyag-határértékeinek a 396/2005/EK rendelet 12. cikke szerinti felülvizsgálatáról). EFSA Journal 2013; 11(7):3339. [29. o.].

(12) A Bizottság 2008. szeptember 18-i 2008/753/EK határozata a metil-bromidnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról (HL L 258., 2008.9.26., 68. o.).

(13) A Bizottság 2011. február 21-i 2011/120/EU határozata a metil-bromidnak a 91/414/EGK tanácsi irányelv I. mellékletébe történő felvétele megtagadásáról (HL L 47., 2011.2.22., 19. o.).

(14) Európai Élelmiszerbiztonsági Hatóság, 2013. Reasoned opinion on the review of the existing maximum residue levels (MRLs) for propanil, according to Article 12 of Regulation (EC) No 396/2005 (Indoklással ellátott vélemény a propanil maradékanyag-határértékeinek a 396/2005/EK rendelet 12. cikke szerinti felülvizsgálatáról). EFSA Journal 2013; 11(6):3280. [22. o.].

(15) A Bizottság 2008. szeptember 30-i 2008/769/EK határozata a propanilnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról (HL L 263., 2008.10.2., 14. o.).

(16) A Bizottság 2011. október 25-i 1078/2011/EU végrehajtási rendelete a propanil hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról (HL L 279., 2011.10.26., 1. o.)

(17) Európai Élelmiszerbiztonsági Hatóság; Review of the existing maximum residue levels (MRLs) for sulphuric acid according to Article 12 of Regulation (EC) No 396/2005 (A kénsav maradékanyag-határértékeinek a 396/2005/EK rendelet 12. cikke szerinti felülvizsgálata). EFSA Journal 2012; 10(1):2556. [9. o.].

(18) A Bizottság 2008. december 5-i 2008/937/EK határozata a kénsavnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról (HL L 334., 2008.12.12., 88. o.).